ചിന്പിംഗിനു മൂന്നാമൂഴം? ബെയ്ജിംഗ്: പ്രസിഡന്റ് ഷി ചിന്പിംഗിനു ഭരണത്തില് മൂന്നാമൂഴം നല്കാനുള്ള ചരിത്രതീരുമാനത്തിന് അരങ്ങൊരുക്കാന് ചൈനീസ് കമ്യൂണിസ്റ്റ് പാര്ട്ടിയുടെ സുപ്രധാന പ്ലീനത്തിനു ബെയ്ജിംഗില് തുടക്കമായി. നാനൂറോളം വരുന്ന കേന്ദ്രകമ്മിറ്റി അംഗങ്ങളാണ് അടച്ചിട്ട വേദിയില് നാലുദിവസം നീളുന്നയോഗത്തില് പങ്കെടുക്കുന്നത്.ഭരണനേട്ടങ്ങളെക്കുറിച്ചുള്ള വിശദീകരണവും സുപ്രധാന പരിപാടികളെക്കുറിച്ചുള്ള പ്രമേയവും ഉള്ക്കൊള്ളിച്ച് നടത്തിയ ഉദ്ഘാടന പ്രസംഗത്തോടെ മാവോ സേ തൂംഗിനുശേഷമുള്ള ചൈനയുടെ ഏറ്റവും ശക്തനായ നേതാവ് എന്ന പദവി ചിന്പിംഗ് സ്വന്തമാക്കുകയാണെന്നു നിരീക്ഷകര് വിലയിരുത്തുന്നു. കോവിഡിനുശേഷമുള്ള സമ്ബദ്ഘടന, തായ് വാന് പ്രശ്നം എന്നിവയും കേന്ദ്രകമ്മിറ്റി വിശദമായി ചര്ച്ച ചെയ്യും.പ്രസിഡന്റിന്റെ ഉദ്ഘാടനപ്രസംഗത്തോടെയാണ് ചതുര്ദിനയോഗത്തിനു തുടക്കമായതെന്ന് ചൈനീസ് ഔദ്യോഗികമാധ്യമം റിപ്പോര്ട്ട് ചെയ്തു. നൂറുവര്ഷമായി അധികാരത്തില് തുടരുന്ന പാര്ട്ടിയുടെ ചരിത്രത്തില് ആദ്യമായാണ് ഒരു നേതാവിനു ഭരണത്തില് മൂന്നാംതവണയും അവസരം ഒരുക്കുക എന്ന തരത്തിലുള്ള ചര്ച്ചകള് പുരോഗമിക്കുന്നത്. അടുത്തവര്ഷം നടക്കുന്ന ഇരുപതാം പാര്ട്ടി കോണ്ഗ്രസിന്റെ അംഗീകാരം ലഭിച്ചാല് ഷി ചിന്പിംഗ് വീണ്ടും അഞ്ചുവര്ഷംകൂടി ചൈനയുടെ അമരക്കാരനാകും. അഴിമതിവിരുദ്ധ നടപടികള്ക്കുപുറമേ സിന്ജിയാന്, ടിബറ്റ്, ഹോങ്കോംഗ് എന്നിവിടങ്ങളില് വിമതരെ അടിച്ചമര്ത്താനുള്ള ശ്രമങ്ങള്, വിദേശരാജ്യങ്ങളുമായുള്ള ശക്തമായുള്ള ബന്ധം എന്നിവയാണ് ചിന്പിംഗിനു ഭരണത്തുടര്ച്ച ഉറപ്പാക്കുന്നത്. കേന്ദ്രകമ്മിറ്റി ജനറല് സെക്രട്ടറി, രാജ്യത്തെ ഏറ്റവും ശക്തമായ സെന്ട്രല് മിലിട്ടറി കമ്മീഷന്റെ സിഎംസി ചെയര്മാന് എന്നീ പദവികള്ക്കുപുറമേ പ്രസിഡന്റ് പദവിയും കൈയാളുന്നതാണ് 68കാരനായ ചിന്പിംഗിനെ രാജ്യത്തെ ഏറ്റവുംവലിയ അധികാരകേന്ദ്രമാക്കുന്നത്. ചിന്പിംഗിന് മൂന്നാമൂഴം നല്കുന്പോഴും പ്രധാനമന്ത്രി ലി കെച്യാംഗ് ഉള്പ്പെടെ നേതാക്കള്ക്കു വീണ്ടും അവസരം നല്കുന്നതില്ല. കോവിഡ് മാനദണ്ഡങ്ങള് കര്ക്കശമായി പിന്തുടര്ന്നാണ് യോഗനടപടികള്. കോവിഡിനെ പിടിച്ചുനിര്ത്താനായി ആഴ്ചകള്ക്കുമുന്പേ ബെയ്ജിംഗില് കര്ക്കശ നിയന്ത്രണമാണ് അധികൃതര് ഏര്പ്പെടുത്തിയത്.